സ്റ്റേജ് കലാകാരന്മാര്ക്ക് ഓണക്കൈനീട്ടം നല്കി മൂവാറ്റുപുഴ: നക്ഷത്രക്കൂട്ടം കൂട്ടായ്മയുടെ നേതൃത്വത്തില് കൊവിഡ് കാല സാഹചര്യത്തില് ബുദ്ധിമുട്ടനുഭവിക്കുന്ന സ്റ്റേജ് കലാകാരന്മാര്ക്ക് ധനസഹായം നല്കി. ഓണക്കൈനീട്ടം എന്ന പേരില് മൂവാറ്റുപുഴയില് നടന്ന ചടങ്ങില് മാത്യു കുഴല്നാടന് എം.എല്.എ ധനസഹായ വിതരണോദ്ഘാടനം നിര്വഹിച്ചു. നക്ഷത്രക്കൂട്ടം ഡയറക്ടര് റോസ് മോഹന് അദ്ധ്യക്ഷത വഹിച്ചു. ജില്ലയിലെ 14 നിയോജക മണ്ഡലങ്ങളിലേയും വിഷമത അനുഭവിക്കുന്ന കലാകാരന്മാരെ കണ്ടെത്തി കഴിയുന്ന സഹായം എത്തിക്കുകയാണ് ചെയ്യുന്നതെന്ന് റോസ് മോഹന് പറഞ്ഞു. നഗരസഭാ ചെയര്മാന് പി.പി.എല്ദോസ്, കൗണ്സിലര് കെ.ജി.അനില്കുമാര്, മുഹമ്മദ് പുഴക്കര, കോഡിനേറ്റര്മാരായ വര്ഗ്ഗീസ് കലാകേന്ദ്ര, ജോസ് എയ്ഞ്ചല് വോയ്സ് എന്നിവര് സംസാരിച്ചു.